**Pilihan raya kecil Penanti 2009** merupakan pilihan raya kecil yang diadakan pada 31 Mei 2009 setelah Ahli Dewan Undangan Negeri Penanti Mohammad Fairus Khairuddin meletakkan jawatan sebagai ADUN Pulau Pinang. Pada 8 April 2009, Fairus meletakkan jawatan sebagai Timbalan Ketua Menteri 1 kerana tidak bersetuju dengan cara pemerintahan kerajaan negeri Pulau Pinang yang jelas pada ketika itu bersifat khianat kepada kepentingan Islam dan Melayu.

Latar belakang
--------------

### Profil DUN Penanti

DUN Penanti merupakan DUN yang terletak di bawah Parlimen Permatang Pauh.

### Sejarah pilihan raya

DUN Penanti telah mengalami pelbagai pilihan raya umum semenjak kemerdekaan Malaysia pada tahun 1957. Namun begitu hanya data semenjak 1986 dapat dikumpul yang mana daripada enam pilihan raya umum, Barisan Nasional yang diwakili oleh UMNO memenangi 4 manakala Keadilan telah memenangi dua. Berikut 
merupakan jadual rentetan pilihan raya di DUN Penanti semenjak 1986:-

|  |
| --- |
|  |
| Tahun | Adun Pulau Pinang | Parti | Lawan | Parti Lawan | Majoriti |
| 1986 | Yahaya Jamaluddin | Barisan Nasional BN-UMNO | Ust Hj Mazani Abdullah | PAS PAS | 3,104 |
| 1990 | Ahmad Saad | Barisan Nasional BN-UMNO | Hj Mohd Salleh Hj Din | Semangat 46 Semangat 46 | 4,471 |
| 1995 | Daud Taha | Barisan Nasional BN-UMNO | Adil Ismail | Semangat 46 Semangat 46 | 6,818 |
| 1999 | Abdul Rahman Abdul Kadir | PKR PKR | Zulkefli Bakar | Barisan Nasional BN-UMNO | 1,983 |
| 2004 | Datuk Abdul Jalil Abdul Majid | Barisan Nasional BN-UMNO | Anuar Shaari | PKR PKR | 667 |
| 2008 | Mohammad Fairus Khairuddin | PKR PKR | Abdul Jalil Abdul Majid | Barisan Nasional BN-UMNO | 2,219 |

Calon bertanding
----------------

|  |
| --- |
|  |
| Nama calon | Parti |
| Mansor Othman | PKR PKR |
| Aminah Abdullah | BEBAS |
| Kamarul Ramizu Idris | BEBAS |
| Nai Khan Ari | BEBAS |
|

### Calon Barisan Nasional

Pada 18 Mei 2009, Pengerusi Barisan Nasional (BN) Datuk Seri Najib Tun Razak mengumumkan Barisan Nasional tidak akan bertanding dalam pilihanraya kecil tersebut. Keputusan diambil setelah Dewan Tertinggi BN memutuskan untuk tidak meletakkan calon pada pilihan raya kecil Penanti. Sebelum itu, Najib sendiri tidak menolak kemungkinan BN tidak akan menyertai pilihan raya kecil tersebut dengan alasan membazirkan wang rakyat.

### Calon Pakatan Rakyat

Pada 28 April 2009, Timbalan Pengerusi PKR Pulau Pinang, Datuk Dr Mansor Othman dipilih sebagai calon PKR bagi pilihanraya kecil DUN Penanti. Pemilihannya diumumkan oleh Ketua Umum PKR, Datuk Seri Anwar Ibrahim di hadapan lebih 1,000 penyokong yang memenuhi Yayasan Aman, di Penanti. Dr Mansor, bekas profesor di Universiti Sains Malaysia, merupakan setiausaha politik Datuk Seri Anwar Ibrahim ketika beliau menjadi Timbalan Perdana Menteri Malaysia dalam kerajaan pusat Barisan Nasional.

### Calon lain

Pada 25 April 2009, Bekas Ketua Wanita Parti Keadilan Nasional Pulau Pinang, Aminah Abdullah, mahu menawarkan diri sebagai calon bebas kerana merasakan perjuangan Parti Keadilan Rakyat (PKR) kini telah tersasar daripada matlamat asal KeAdilan sewaktu awal penubuhannya dahulu. Aminah berharap Barisan Nasional (BN) tidak meletakkan calon untuk bertanding kerusi berkenaan dan memberinya laluan untuk melawan PKR satu lawan satu.

Suasana pilihan raya
--------------------

### Hari penamaan calon

Penamaan calon hari Sabtu, 23 Mei 2009 di Institut Kemahiran Belia Negara (IKBN), Bukit Mertajam.Pegawai Turus Trafik Pulau Pinang DSP Wari Kiew menggesa penduduk setempat merancang perjalanan. Kenderaan dari arah pekan Bukit Mertajam atau Bandar Perda akan dilencong ke Jalan Abdul Kadir atau Jalan Tok Elong ke Jalan Tanah Liat, Kubang Semang dan Lebuhraya Butterworth-Kulim (BKE).Kenderaan dari arah Kulim atau BKE pula akan dilencongkan di simpang tiga Jalan Mengkuang/Jalan Berapit ke Jalan Mengkuang arah ke Kulim.Jalan Berapit di hadapan perkuburan Cina Berapit dan simpang tiga Jalan Berapit/Jalan Mengkuang akan ditutup.

Pada hari penamaan calon, 5 orang telah mengemumukan borang pencalonan iaitu calon PKR Mansor Othman, Kamarul Ramizu Idris iaitu calon bebas yang hilang pertaruhan di Bukit Gantang, bekas pemimpin Gerakan, Nai Khan Ari; bekas pemimpin Wanita PKR negeri Aminah Abdullah dan Mohd Saberi Othman. Walau bagaimanapun pengurus pilihan raya, Roslan Yahya menolak pencalonan Saberi kerana tidak memenuhi syarat.

### Hari pengundian

Keputusan pilihan raya
----------------------

Calon PKR memenangi Pilihan ini dengan majoriti hampir 6,000 undi.

Dewan Undangan Negeri: Pilihan raya kecil Penanti, 2009| Parti | Calon | Undian | % | ±% |
| --- | --- | --- | --- | --- |
|  | Parti KeADILan Rakyat (PKR) | Mansor Othman | 6,052 | 85.2% | - |
|  | Bebas | Aminah Abdullah | 392 | 5.5% | - |
|  | Bebas | Nai-Khan Ari | 494 | 6.9% | - |
|  | Bebas | Kamarul Ramizu Idris | 56 | 0.7% | - |
|  |  | *undi rosak* | 107 | 1.5% | - |
| **Majoriti** | 5,558 |  | - |
| **Peratusan mengundi** | 7,100 | 46.15% | - |

Rujukan
-------

1. ↑  Fairus letak jawatan ADUN Penanti - Malaysiakini
2. ↑  Fairus letak jawatan sebagai ADUN Penanti - Utusan
3. ↑  BN Tidak Bertanding Di Penanti, Kata Najib - Bernama
4. ↑  Najib Tidak Tolak Kemungkinan BN Tidak Sertai Pilihan Raya Kecil Penanti - Bernama
5. ↑  Dr Mansor calon PKR di Penanti - Malaysiakini
6. ↑  Aminah Harap Dapat Bertanding Satu Lawan Satu Dengan Calon PKR - Bernama
7. ↑  Beberapa Jalan Ditutup Pada Hari Penamaan Calon Dun Penanti - Bernama
8. ↑  Lima tawar diri tawan Penanti - Malaysiakini

| * l
* b
* s
Pilihan raya kecil selepas PRU-12 |
| --- |
| Parlimen | Bendera Pulau Pinang Permatang Pauh 2008 • Bendera Terengganu Kuala Terengganu 2009 • Bendera Perak Bukit Gantang 2009 • Bendera Selangor Hulu Selangor 2010 • Bendera Sarawak Sibu 2010 • Bendera Sabah Batu Sapi 2010  |
| DUN | Bendera Kedah Bukit Selambau 2009 • Bendera Sarawak Batang Ai 2009 • Bendera Pulau Pinang Penanti 2009 • Bendera Kelantan Manek Urai 2009 • Bendera Pulau Pinang Permatang Pasir 2009 • Bendera Negeri Sembilan Bagan Pinang 2009 • Bendera Kelantan Galas 2010 • Bendera Johor Tenang 2011 • Bendera Melaka Merlimau 2011 • Bendera Pahang Kerdau 2011  |